CELEX: 32014R0506
Language: et
Date: 2014-05-15 00:00:00
Title: Komisjoni määrus (EL) nr 506/2014, 15. mai 2014 , millega muudetakse Euroopa Parlamendi ja nõukogu määruse (EÜ) nr 1333/2008 II lisa ning komisjoni määruse (EL) nr 231/2012 lisa seoses etüüllauroüülarginaadi kasutamisega konservandina teatavates kuumtöödeldud lihatoodetes  EMPs kohaldatav tekst

16.5.2014   
            
            
               ET
            
            
               Euroopa Liidu Teataja
            
            
               L 145/35
            
         KOMISJONI MÄÄRUS (EL) nr 506/2014,
   15. mai 2014,
   millega muudetakse Euroopa Parlamendi ja nõukogu määruse (EÜ) nr 1333/2008 II lisa ning komisjoni määruse (EL) nr 231/2012 lisa seoses etüüllauroüülarginaadi kasutamisega konservandina teatavates kuumtöödeldud lihatoodetes
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 10 lõiget 3, artiklit 14 ning artikli 30 lõiget 5,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, (2) eriti selle artikli 7 lõiget 5,
   ning arvestades järgmist:
   
               (1)
            
            
               Määruse (EÜ) nr 1333/2008 II lisas on sätestatud liidu loetelu toidus kasutada lubatud lisaainete kohta ja kõnealuste lisaainete kasutamise tingimused.
            
         
               (2)
            
            
               Komisjoni määruses (EL) nr 231/2012 (3) on sätestatud määruse (EÜ) nr 1333/2008 II ja III lisas loetletud toidu lisaainete spetsifikatsioonid.
            
         
               (3)
            
            
               Liidu loetelusid ja spetsifikatsioone võib komisjoni algatusel või pärast taotluse esitamist ajakohastada määruse (EÜ) nr 1331/2008 artikli 3 lõikes 1 osutatud ühtse menetluse kohaselt.
            
         
               (4)
            
            
               5. mail 2006 esitati taotlus lubada kasutada etüüllauroüülarginaati konservandina teatavates toidugruppides. Taotlus tehti vastavalt määruse (EÜ) nr 1331/2008 artiklile 4 liikmesriikidele kättesaadavaks.
            
         
               (5)
            
            
               Seejärel hindas Euroopa Toiduohutusamet (edaspidi „EFSA”) aprillis 2007, kas etüüllauroüülarginaadi kasutamine konservandina on ohutu ja määras lubatud päevadoosiks 0,5 mg kehamassi kg kohta (4). Konservatiivsete hinnangute kohaselt ületatakse kavandatava piirnormi juures tõenäoliselt nii laste kui ka täiskasvanute puhul kõnealuse aine päevadoos mitme toidugrupi puhul.
            
         
               (6)
            
            
               Pärast kõnealuseid järeldusi vaatas taotleja kasutusalad ja -tasemed läbi ning taotles kõnealuse aine lubamist kuumtöödeldud lihtoodetes. EFSA avaldas 2013. aasta juulis seisukoha, milles käsitletakse etüüllauroüülarginaadiga kokkupuute täpsemat hindamist, mille puhul võetakse aluseks täpsustatud kavandatud kasutusalad toidu lisaainena, (5) ja järeldas, et kõigi elanikkonnarühmade kokkupuude on alla lubatud päevadoosi 0,5 mg kehamassi kg kohta päevas.
            
         
               (7)
            
            
               Etüüllauroüülarginaati on kuumtöödeldud lihatoodetes vaja kasutada tehnoloogilistel põhjustel, et parandada kõnealuste toodete mikrobioloogilist kvaliteeti, sealhulgas takistada selliste kahjulike mikroorganismide nagu Listeria monocytogenes kasvamist. Kuna etüüllauroüülarginaadi kasutamine aitab säilitada kuumtöödeldud lihatoodetes nende kvaliteeti ja ohutust, on asjakohane lubada selle kasutamist kõnealustes toodetes ja määrata sellele toidu lisaainele number E 243.
            
         
               (8)
            
            
               Etüüllauroüülarginaadi (E 243) spetsifikatsioonid tuleks lisada määrusesse (EL) nr 231/2012, kui see lisatakse esimest korda määruse (EÜ) nr 1333/2008 II lisas sätestatud liidu toidu lisaainete loetellu.
            
         
               (9)
            
            
               Määrusi (EÜ) nr 1333/2008 ja (EL) nr 231/2012 tuleks seetõttu vastavalt muuta.
            
         
               (10)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1333/2008 II lisa muudetakse vastavalt käesoleva määruse I lisale.
   Artikkel 2
   Määruse (EL) nr 231/2012 lisa muudetakse vastavalt käesoleva määruse II lisale.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. mai 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 354, 31.12.2008, lk 16.
   
      (2)  ELT L 354, 31.12.2008, lk 1.
   
      (3)  Komisjoni määrus (EL) nr 231/2012, 9. märts 2012, millega kehtestatakse Euroopa Parlamendi ja nõukogu määruse (EÜ) nr 1333/2008 II ja III lisas loetletud toidu lisaainete spetsifikatsioonid (ELT L 83, 22.3.2012, lk 1).
   
      (4)  The EFSA Journal (2007) 511, lk 1.
   
      (5)  EFSA Journal 2013; 11(6):3294.
   
      I LISA
      Määruse (EÜ) nr 1333/2008 II lisa muudetakse järgmiselt.
      
                  1)
               
               
                  B osa punkti 3 „Toidu lisaained, välja arvatud toiduvärvid ja magusained” lisatakse toidu lisaaine dimetüüldikarbonaadi E 242 kande järele järgmine uus kanne:
                  
                              „E 243
                           
                           
                              Etüüllauroüülarginaat”
                           
                        
            
                  2)
               
               
                  E osa toidugruppi 08.2.2 „Kuumtöödeldud töödeldud liha” lisatakse järgmine uus kanne:
                  
                               
                           
                           
                              „E 243
                           
                           
                              Etüüllauroüülarginaat
                           
                           
                              160
                           
                           
                               
                           
                           
                              Välja arvatud emulgeeritud vorstid, suitsutatud vorstid ja maksapasteedid”
                           
                        
            
   
      II LISA
      Määruse (EL) nr 231/2012 lisas lisatakse toidu lisaaine E 242 spetsifikatsiooni järele järgmine uus kanne:
      
         
            „E 243 ETÜÜLLAUROÜÜLARGINAAT
         
         
                     
                        Sünonüümid
                     
                  
                  
                     Lauriinarginaatetüülester; lauramiidarginiinetüülester; etüül-Να-lauroüül-L-arginaat·HCl; LAE
                  
               
                     
                        Määratlus
                     
                  
                  
                     Etüüllauroüülarginaadi sünteesimiseks esterdatakse arginiin etanooliga ning seejärel lastakse estril reageerida lauroüülkloriidiga. Tekkinud etüüllauroüülarginaat saadakse vesinikkloriidsoolana, mis filtritakse ja kuivatatakse.
                  
               
                     ELINCS
                  
                  
                     434–630-6
                  
               
                     Keemiline nimetus
                  
                  
                     Etüül-Να-dodekanoüül-L-arginaat·HCl
                  
               
                     Keemiline valem
                  
                  
                     C20H41N4O3Cl
                  
               
                     Molekulmass
                  
                  
                     421,02
                  
               
                     Analüüs
                  
                  
                     Vähemalt 85 % ja mitte üle 95 %
                  
               
                     
                        Kirjeldus
                     
                  
                  
                     Valge pulber
                  
               
                     
                        Määramine
                     
                  
                  
                      
                  
               
                     Lahustuvus
                  
                  
                     Lahustub hästi vees, etanoolis, propüleenglükoolis ja glütseroolis.
                  
               
                     
                        Puhtus
                     
                  
                  
                      
                  
               
                     Να-lauroüül-L-arginiin
                  
                  
                     Mitte üle 3 %
                  
               
                     Lauriinhape
                  
                  
                     Mitte üle 5 %
                  
               
                     Etüüllauraat
                  
                  
                     Mitte üle 3 %
                  
               
                     L-arginiin·HCl
                  
                  
                     Mitte üle 1 %
                  
               
                     Etüülarginaat·2HCl
                  
                  
                     Mitte üle 1 %
                  
               
                     Plii
                  
                  
                     Mitte üle 1 mg/kg
                  
               
                     Arseen
                  
                  
                     Mitte üle 3 mg/kg
                  
               
                     Kaadmium
                  
                  
                     Mitte üle 1 mg/kg
                  
               
                     Elavhõbe
                  
                  
                     Mitte üle 1 mg/kg”